Tervetuloa Isännän pöydässä ohjelmaan.
Olen Martti Ojares ja vieraanani on Henri Seppänen.
Tervetuloa Henri. - Kiitos Martti.
Kerrotko omasta elämästäsi, sen lähtövuosista, missä synnyit -
ja minkälainen koti sinulla oli?
Synnyin Heinolassa 1965.
Sain kristillisen kasvatuksen. Kiitos siitä isälle ja äidille.
Sen perusteella minulle tuli hyvin vahva oikeudentunto.
Monien vaiheiden jälkeen -
aloitin Helsingissä tietokone- huoltoteknikontyöt -89 vuonna.
Vähän ennen internetin aikaa.
Sitten lama.
-92 minut valittiin rauhanturvajoukkoihin Golanille.
Vähän ennen kuin menin koulutukseen -
kävin parin ystävän kanssa Huippuvuorilla vaeltamassa.
Mistä tämä ajatus? Oliko sinulla vähän seikkailunhalua siihen aikaan?
Joo, kyllä oli aika paljon.
Teillä oli läheltä piti -tilanne onnettomuuden suhteen siellä.
Joo. Olimme varautuneet jääkarhuihin ja kylmyyteen -
ja kaikkeen muuhun mutta ei siihen, että siellä oli hyvin raskas maasto -
ja voimakkaat jäätiköltä tulevat virrat, -
mitkä meinas viedä minut ja ystävän jäämereen.
Et ollut aiemmin ollut missään niin haastavassa paikassa, -
niin siinä oli monia riskejä, jotka, kiitos Herralle, eivät toteutuneet.
Siinä oli paljon riskejä. Voi sanoa, että Jumala joutui -
paljon töitä tekemään, että päästiin sieltä koskesta -
ja yleensäkin hengissä takaisin.
Ehkä se oli hyvää harjoitusta -
siihen, kun lähdit Golanille rauhanturvatehtäviin.
Jotain sellaista kohtasit, että oli eräällä tavalla helpompi lähteä, -
koska eihän rauhanturvaaminenkaan ole turvallista hommaa.
Sanotaan, että silloin jouduin tekemään tiliä.
Kuolema oli aika lähellä konkreettisesti.
Oli aika helppo mennä, kun oli sen käynyt jo etukäteen läpi -
ennen kun lähdin rauhanturvatehtäviin.
Katsojat varmaan ihmettelevät pöydällä olevia erilaisia asioita.
Tässä on sinulla kaksi eri barettia. Käytkö läpi, mitä niitten taustalla on.
Golanilla olin -92, -93.
Siellä tutustuin Israeliin useilla palvelusvapailla.
Erään kerran menin Akabanlahdelta, -
mikä liittyy siihen, mitä voimme myöhemmin ottaa, -
kuljin samaa Exodus reittiä, kun Mooses ja israelilaiset.
Kuljin Kuolleenmeren itäpuolta pitkin Jerikoon.
Silloin minulle heräsi ensimmäisen kerran Exodus kertomus eloon.
Kun menit sinne, mikä oli perustehtävä?
Mitä sotia sitä ennen oli ollut, että rauhanturvaajia siellä oli?
Golanin operaatio oli Jom kippur-sodan jälkeen, -
seuraavana vuonna.
Suomalaiset meni sinne -79.
Me olimme viimeinen joukko suomalaisia, -93.
Meidän tilalle tuli puolalaiset. - Aivan.
Tänä päivänäkin siellä on rauhanturvaajia.
Joo, siellä on edelleen ja se on ihan sama operaatioalue.
Se on Jordanian rajalta Libanonin rajoille, Hermonvuoren huipulle asti.
Sinulla ei sitä ennen ollut Israeliin mitään erityistä kontaktia.
Se oli sinulle eräänlainen oppikoulu oppia tuntemaan, -
mikä on Israel ja mikä tilanne on siellä yleensäkin.
Nyt kun jälkeenpäin olet seurannut, mitä on tapahtunut ja ymmärrät sen, -
niin miten luonnehtisit tätä tilannetta?
Sehän on ollut kriittinen pesäke jo kymmeniä vuosia.
Silloin kun menimme sinne, tai menin sinne, -
en ymmärtänyt oikeasti Israelin merkitystä.
Kaikki se mitä olin kuullut aikaisemmin, se ei täsmännyt yhteen.
Se herätti minut tutkimaan Vanhaa testamenttia, -
että mikä on Israelin merkitys, ja mitä on juutalaiset, luvattu kansa.
Se oli sytyke, että tutkin kokoajan -
ja sen jälkeen vielä 13 vuotta asioita. - Aivan.
Palataan myöhemmin tämän pelin syntyyn mutta -
määrätyllä tavalla se oli sun pohjakoulutus tulevia päiviä varten.
Se oli ihan selkeästi Jumalan johdatus, -
vaikka en sitä silloin ymmärtänyt.
Poikamiehenä monet muut asia kiinnosti. - Aivan.
Sinulla on toinen baretti siinä vielä.
Vaihdatko se päähän ja kerro, miten tämä syntyi.
Tämä liittyi taas...
Voisin muutaman sanan kertoa siitä, kun tulin Golanilta.
Sen jälkeen, seuraavana vuonna, menin naimisiin Nina-Marian kanssa.
Voisin lyhyesti kertoa.
Sain Golanin operaatiosta muistolaatan, jonka saa kaikki.
Tässä on kaksi päivämäärää.
Alku- ja lopetuspäivämäärät, 20.8. ja 15.12.
20.8. oli meidän hääpäivä, -94 vuonna.
Tämä sattuu olemaan myöskin isännän, Martin syntymäpäivä.
Minun syntymäpäivä on 20.8. ja TV7 syntymäpäivä on 15.12.
Se tämän ohjelman alussa havaittiin, että nämäkin meni kohdalleen.
Jokunen sana vielä tästä toisesta päivämäärästä.
Se on ollut aika merkittävä meidän perheessä. - Aivan.
Miten päädyit kuitenkin Kosovoon? Olitko jo naimisissa silloin?
Joo, kyllä. Minulla oli vielä sellainen polte.
Viihdyin sotilasoperaatioissa, kun siellä tapahtui.
Kosovoon lähdin sodan jälkeen. Meillä oli jo kolme pientä lasta.
Se oli vähän kipeä lähtö mutta sinne piti mennä.
Olin itseni kanssa sinut sen jälkeen.
Kun sanoit "Piti mennä", mitä tarkoitat sillä?
Minulla oli sisäinen palo siihen.
Olen noudattanut elämässäni omantunnonääntä -
niin hyvin kuin olen osannut.
Jos ajattelet riskejä. Oliko Kosovo vaarallisempi kuin Golan?
Se on hyvin epävarma ja aika paljon tuli -
suomalaisia vastaan kaikenlaisia iskuja.
Kenellekään ei käynyt mitään.
Jumala varjeli ihmeellisellä tavalla.
Kun on kolme pientä lasta ja vaimo kotona ja lähtee vaaralliselle alueelle,
siinä on pitänyt turvata Jumalaan. - Kyllä.
Kokoajan oli hengessä Jumalan puoleen huutoa.
"Pidä huoli minusta ja perheestä."
Olet, kuten viittasit, ollut tietokonemies -
jo ennen sotimisia tai rauhanturvatehtäviä, -
ja senkin jälkeen määrätyllä tavalla olet ollut.
Kerrotko, mitä teidän elämässänne tapahtui merkittävää näiden jälkeen.
Oliko se vuonna 2006, jolloin oli seuraava merkittävä käännepiste?
2006 oli merkittävä käännepiste, mutta sitä ennenkin tapahtui jotain.
Eli Helsingistä muutettiin Turkuun.
Me siellä kuusi vuotta kerettiin olla ja alettiin etsi järvi-suomesta kotia -
puhtaitten vesien äärestä.
Jumala osoitti, jälkeenpäin näen sen, en sitä silloin ymmärtänyt, -
omakotitalon paikan, "Tossa on paikka".
Asiat alkoi vain järjestymään, oikeastaan kaikki, -
tontit, lainat, suunnitelmat ja kaikki järjestyi vaikka välillä toivoin toisin.
Miten se Vääksy valikoitui?
Osaksi sattumalta.
Vaikka minulla oli yritys, olin vähän aikaa palkallisena -
it-suunnittelijana ja sain Lahdesta töitä.
Saatiin Vääksystä asunto ja päätimme jäädä sinne.
Lähdit tällaiseen hartiapankkiasunnon tekemiseen.
Jokainen tietää, että siinä on paljon työtä. Enemmän kuin tarpeeksi.
Se riippuu myöskin siitä, kuinka paljon on valmis itse tekemään -
ja sinulla oli sellainen itseluottamus, että voimat ovat lähes rajattomat.
Jälkeenpäin ajateltuna kyllä.
Siinä alussa kävi heti iso katastrofi.
18 tuhatta kiloa salaojasoraa kaadettiin keskelle tietä -
ennen vappua.
Vapun jälkeen oli tarkoitus tuoda lisää mursketta sinne.
Ketään en saanut vappuna töihin, ei kaivureita, ei ketään.
Yksinään jouduin käsillä, -
lapiolla ja kottikärryillä talon ympärille rahtaamaan.
Sen jälkeen powerit loppui.
Oliko niin, että tavallaan tämä omakotitalon rakentaminen -
vie sinulta fyysiset ja myös henkiset voimat -
ja ei ehkä ollut enää aikaa rukoukselle ja Jumalasuhteelle.
Sanotaan, että Sana oli läsnä.
Kyllä minä sitä tutkin pikkaisen joka päivä ja ihmisten kanssa jaoin -
mutta kyllä olin aika tyhjänä, takki tyhjänä.
Jumala jälkeenpäin vahvisti, minkä takia 18 tonnia talon ympärille.
Hesekielin kirjan viimeinen jae vahvisti sen.
"Ympärinsä: kahdeksantoista tuhatta.
Ja kaupungin nimi on tästedes oleva: Herra on täällä."
Se näytti, että Hän on johtanut tätä näin. Se oli Hänen työtään.
Siitä on sopiva tulla vuoteen 2006.
Teidän perheen elämässä, lähinnä sinun ja vaimon elämässä, -
oli erityinen aamu, joka muutti teidän hengellisen elämän.
Sitä ennen, pari kolme viikkoa aiemmin, -
kävin hengellisen konkurssin, ihan totaalisen.
Olin Golanin jälkeen Raamattua lukenut ja olin rukoillut.
Vaimo ja lapset oli minunkin puolesta rukoillut, -
että isä jossakin vaiheessa heräisi kovuudesta.
Pari kolme viikkoa todistin monelle, että Raamattu on totta, -
Jumala ja Jeesus on totta, ja helvetti ja taivas on totta -
mutta minulla ei ole Jumalan valtakunnassa osaa.
Se oli aika kauheata. Se oli luonnol- lisen ja hengellisen pimeyden aikaan.
Kyllä me, ja minä, huudettiin Jumalan puoleen, että auta jos voit. Hän voi.
Kolme viikkoa kului ja mitä sitten tapahtui?
Sitten myrsky herätti yöllä minut.
Katsoin, että on hyvin valoisaa ja ihmettelin mikä se on.
Tajusin, että revontulet valaisee taivaan hyvin vahvasti.
Ajattelin ottaa kuvaa pokkarikameralla revontulista.
Aukaisin ikkunan ja myrskyhän löi sieltä suoraan päin näköä.
Nappasin videokuvaa 12 sekuntia ja löin ikkunan kiinni.
Ajattelin, että aamulla näytän sen vaimolle ja lapsille.
Ekana kuuntelin sitä itse ja katsoin, ettei ole näkymä onnistunut.
Revontulia ei näy mutta kuulin siitä sanan "elävä".
Se sytytti minun sydämen.
Valo tuli yöllä ja samalla joku valo syttyi minun sisällä.
Sitten kuulin "elävä".
Se on kaikkien kuunneltavissa vieläkin.
Oliko niin, että vaimosi kuuli vielä vähän laajennusta siihen?
Joo, vaimo kuuli viestin itselleen ja minä kuulin.
Samasta viestistä erimaalaiset ihmiset ovat kuulleet oman viestin.
Englantilaisia, saksalaisia, arabialaisia, Brasiliasta.
Kaikille se on viesti ja se on kuultavissa vieläkin.
Oliko niin, että tähän aamuun ja siihen aikaan -
teillä todella tapahtui hengellisessä virittäytymisessä selkeä muutos?
Joo. Ensimmäisenä ilo syttyi sydämeen.
Halusin kertoa kaikille Jeesuksesta -
vähän toisella tavalla kuin aikaisemmin.
Lapset halusi koulussa kertoa, -
että on tapahtunut suuri muutos meidän perheessä.
Tottahan toki vaimokin oli ilahtunut suuresti.
Rakkaus sytytti. Sellainen, mitä en tiennyt olevan olemassakaan.
Aikaisemmin olit sanonut ettei sinulla ole osaa Jumalan sanaan, nyt oli.
Nyt oli osa. Oli aikaisemminkin. Lapsuuden koti oli kristitty koti.
Olin sielläkin kuullut ja uskonutkin, että Jeesuksen veri sovittaa.
Silti joudun käymään syvällä.
Luulen, että tämä oli lähtölaukaus sille, mitä katsojat näkee pöydällä.
Se on monelle katsojalle jo tuttu.
Tällainen peli on TV7 kaupassakin ollut muutamia kuukausia myynnissä.
Tämä on ollut sinulle, kuten Nooalle arkin rakentaminen, -
ensinnäkin äärettömän epätoivoinen, yhteisöjä ajatellen, -
kukaan muu ei ehkä nähnyt järkeä siinä, niin kuin ei Nooankaan arkissa.
Tämä on vienyt sinun voimia aika paljon.
Tässä on ollut eri vaiheita. Käytkö tiiviisti läpi niitä.
Joo. Otetaas toi pois.
2006 vuoden jälkeen tutkin asioita Raamatusta.
Luin moneen kertaan kirjoitukset Exodus kertomuksesta.
2010 Jumala pysäytti minut. Tuli kyynärpäähän nivel bursiitti.
En pystynyt liikkumaan mihinkään. Siihen turposi mahdoton patti.
Silloin ensimmäisen version piirtelin kahden viikon aikana.
Luin Mooseksen kirjat läpi monesti sen kahden viikon aikana.
Ajattelin, että tämähän on ihan kivaa hommaa ja -
saatiin siitä ihan toimiva. Perusjuttu on sama kuin tässä.
En silloin ajatellut, että tekisin tästä mitään isompaa juttua.
Pari vuotta oli niin, että sisällä paloi, että pitää tehdä jotain -
mutta en uskaltanut lähteä, kun tiesin, -
miten massiivinen projekti on tällainen tehdä.
Minkä tahansa suunnittelu ja teolliseen tuotantoon saattaminen.
2012 tuli tällainen, -
kun seurailin pikkasen Venuksen ja Jupiterin konjunktiota.
Se oli hyvin kirkkaana.
Kiinnostui, mitä ne on. En ollut aikaisemmin paljon tähtiä katsellut.
Samalla minulle selvisi, mitä ne hepreaksi tarkoittaa.
Jupiter on vanhurskaus ja Venus on kirkkaus.
Tällaiset asiat herätti minua. "Tällä on joku iso merkitys".
Se oli yksi tällainen herätys tähän.
Sitten aloin sitä eteenpäin viemään.
Tässä kävi sellainenkin ihme, tai ei se ihme ollut mutta -
edesmennyt veljeni joutui rähähdysmäiseen venepaloon -
ja sen jälkeen Jumala herätti hänet vakavilla sanoilla.
"Kärsimyksen pätsistä olen sinut valinnut" -
ja "Tule puhtaaksi". Se oli päivän Sana.
Siitä alkoi veljen uusi elämä.
Jokin ajan kuluttua hän heräsi tähän, kun etsin kenen kanssa tätä tekisin.
Hän syttyi tähän ja hengen palossa me tehtiin tämä tämän näköiseksi.
Tässä on matkan varrella ollut tosiaan epätoivoisia hetkiä.
Olet joutunut saamaan vähän pilkkaakin.
Siinä on pilkkaakin mutta ensimmäisen version jälkeen, -
tämä on jo toinen versio, tämä syntyi 2015, -
viimeinen Return of Israel, eli Israelin paluu -peli.
Tässä kävi niin, että veli kuoli silloin kun ensimmäinen versio valmistui.
Sen jälkeen, se oli yksi kanssa, että oon saanut pilkkaa mutta -
se on myöskin suhteutettuna siihen, -
että olen hengissä vielä.
Se oli yksi tärkeä juttu minun ymmärtää.
Oletko saanut sellaisia, voisiko sanoa ilon ja rauhan hetkiä, -
että olet kokenut tämän työn on tarpeelliseksi?
Tämä on Israelin merkityksestä. Israelhan kulkee -
ensimmäisestä Mooseksen kirjasta Ilmestyskirjaan kokoajan mukana.
Joo. - Ja kaksitoista heimoakin on -
toiseksi viimeisessä luvussa Ilmestyskirjassa.
Tässä tärkeätä on, mitä en aloittaessa ymmärtänyt, -
että tämä alkaa pääsiäisestä, kulkee helluntain, eli viikkojuhlan kautta -
lehtimajajuhlaan. Nämä ovat kolme tärkeintä juhlaa, -
mitä Raamatussa ilmoitetaan.
Ne samat merkkipaalut on varmasti jokaisen ihmisen elämässä.
Pääsiäisestä lähdetään -
ja kuljetaan helluntain kautta Luvattuun maahan.
Sinulle tuli tässä loppuvaiheessa ns. peliasiantuntijoita, -
jotka pistivät vähän uusiksi ja tästä tuli lopulta tämä tuote.
Joo. Tällaiset peliekspertit sanoivat ensimmäisestä versiosta, -
jossa pelilauta oli samanlainen, että pelimekaniikka ei toimi olenkaan.
Käännyin hengessä Jumalan puoleen.
"Jos tämä on sinusta, niin kaikki toimii paljon paremmin."
Sen jälkeen se lähti toimimaan.
Tässä on ollut paljon Raamatun asiantuntijoita.
Sanan kautta on haastettu minua ja olen joutunut korjaamaan.
Joka ikinen juttu tässä on käyty läpi Sanan kautta.
Se on ollut aika kova pala. Olen joutunut nöyrtymään -
ja hyväksynyt pikkuhiljaa, että taivun Sanalle -
enkä yritä taivuttaa Sanaa minun alle, minun mielen alle.
Joo. Siinä sitä onkin monelle oppimista.
Tänäkin päivänä nähdään, miten Sanaa on väännetty -
yhteisön, seurakunnan tai muun kokonaisuuden mukaan.
Tässä, kuten sanoit, olet tutkinut Jumalan Sanaa, kun tätä on tehty.
Heti alusta pitäen Pyhä Henki on ohjannut sinua.
Sanotaan, etten olisi tätä lähtenyt tekemään, -
jos mua ei olisi pakotettu tähän. Vähän kuten Jeremia tai Hesekiel.
Mun on ollut pakko.
Hesekiel 37 on oikeastaan kaikkein eniten koskettanut.
Siellä puhutaan Juudan ja Efraimin sauvasta, Israelin paluusta, -
ja kuivat luut herää henkiin.
Se on ollut hengellisen heräämisen aikaa, Israelin heräämisen aikaa -
ja Israelin merkityksen tuomista julki.
Ja että Jeesus on Israelin Kuningas.
Kysyisin tätä, mitä joku katsoja saattaa miettiä.
Mikä on pelaamisen tai kun eri ikäiset ihmiset tätä pelaa, -
niin mitä he tästä eniten saavat?
Tässä on ensinnäkin koko Jumalan pelastushistoria.
Tässä on pääsiäinen, Jeesuksen sovitus, -
sitten punaisen meren ylitys. Täällä on kaste, helluntai tai viikkojuhla.
Täällä on vettä, mannaa, viiriäisiä.
Kaikki ne kuvaa sitä, mitä me tarvitaan -
ja mitä mä olen tarvinnut Exodus matkalla.
Tätä on tehty ystävien kanssa. Paljon ihmisiä on ollut matkassa.
Esa on ollut oikeana kätenä kokoajan, hyvin tärkeänä.
Olemme kulkeneet samalla, kun olemme tehneet tätä.
Pelissä on meidän elämänmatka. - Kyllä.
Siinä eri-ikäiset, jos perhe pelaa, aikuiset ja lapset.
Oliko 11-vuotta suositeltu ala-ikäraja? - 14 vuotta on virallinen.
Siinä voi käydä läpi Raamatunkertomusta.
Tämä tästä. Nyt on kello niin paljon, että antaisin sinulle vapaansanan.
Voit meidän katsojille sanoa, mitä juuri nyt tulee mieleen.
Haluan sanoa, että kuule, ymmärrä ja tottele Jumalan sanaa, -
mikä on kirjoitettu Raamatussa.
Silloin hyvin käy. - Joo.
Ota Jeesuksen verensovitus vastaan, niin sitten sinulla on rauha.
Kiitos. Tämä on linjassa tämän pelinkin kanssa ja elämäsi kanssa, -
erityisesti silloin 2006, jolloin saitte -
erityisen Hengen kosketuksen erämaavaiheen jälkeen, -
joka kesti kolmisen viikkoa.
Tämä ohjaa varmaan sinua ja perheesi elämää.
Aivan niin kuin Nooasta tänä päivänä voidaan sanoa, -
että Nooalle kävi hyvin. Teidän perheellekin kävi hyvin, -
kun olette seuranneet Jumalan antamaan sytykettä sydämissänne.
Kiitos sinulle ja siunausta koko perheellesi. - Kiitos samoin Martti.
Olet juuri katsonut Isännän pöydässä -ohjelman.
Mikäli tämä ohjelmasarja on koskettanut sinua, -
voit olla tukemassa tämän ohjelmasarjan tuottamista.
Voit soittaa numeroon 0600-10177
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: A. Eskola